CELEX: 32004D0663
Language: lt
Date: 1095638400000
Title: 2004/663/EB: 2004 m. rugsėjo 20 d. Komisijos sprendimas, iš dalies keičiantis Komisijos sprendimą 97/464/EB dėl statybos produktų atitikties atestavimo tvarkos, susijusios su nuotekų technikos produktais, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. K(2004) 3488)(Tekstas svarbus EEE)

29.9.2004   
            
            
               LT
            
            
               Europos Sąjungos oficialusis leidinys
            
            
               L 302/6
            
         KOMISIJOS SPRENDIMAS
   2004 m. rugsėjo 20 d.
   iš dalies keičiantis Komisijos sprendimą 97/464/EB dėl statybos produktų atitikties atestavimo tvarkos, susijusios su nuotekų technikos produktais, pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. K(2004) 3488)
   (Tekstas svarbus EEE)
   (2004/663/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), su pakeitimais, padarytais Europos Parlamento ir Tarybos reglamentu (EB) Nr. 1882/2003 (2), ypač į jos 13 straipsnio 4 dalį,
   kadangi:
   
               (1)
            
            
               Komisija 1997 m. birželio 27 d. jau priėmė Sprendimą 97/464/EB (3) dėl statybos produktų atitikties atestavimo tvarkos, susijusios su nuotekų technikos produktais, pagal Tarybos direktyvos 89/106/EEB 20 straipsnio 2 dalį.
            
         
               (2)
            
            
               Direktyvos 89/106/EEB 13 straipsnio 2 dalyje numatyta, kad atitiktis nustatoma vadovaujantis direktyvos III priedu. Todėl, nurodant atitikties atestavimo tvarką, vadovaujantis 13 straipsnio 4 dalimi, nebūtina daryti nuorodos į 13 straipsnio 3 dalies a ir b punktus. Sprendimo 97/464/EB tekstas turėtų būti supaprastintas, panaikinant šią nuorodą.
            
         
               (3)
            
            
               Iš naujo išnagrinėjus nuotekų technikos produktų grupes ir poreikį patenkinti valstybių narių atsparumo ugniai kontrolės poreikius, sprendimas turėtų būti papildytas atsparumo ugniai charakteristikų atitikties atestavimo tvarka.
            
         
               (4)
            
            
               Iš naujo išnagrinėjus „Produktų grupė“„Nuotekų technikos produktai pastatų išorėje (3/3)“ skyrių, turėtų būti užtikrintas didesnis surenkamųjų šulinių ir vandens nutekamųjų griovių dangčių, skirtų naudoti transporto priemonių ir pėsčiųjų eismo dalyse, saugumas.
            
         
               (5)
            
            
               Todėl Sprendimas 97/464/EB turėtų būti atitinkamai iš dalies pakeistas.
            
         
               (6)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 97/464/EB iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               1.   I priede nurodytų produktų atitiktis atestuojama II priede nurodyta tvarka.
               2.   Kai šio straipsnio 1 dalyje nurodytiems produktams papildomai taikomi reglamentai dėl atsparumo ugniai, jų atsparumo ugniai charakteristikų atitiktis atestuojama III priede nurodyta tvarka.“
            
         
               2)
            
            
               Priedai iš dalies keičiami vadovaujantis šio sprendimo priedu.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. rugsėjo 20 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 40, 1989 2 11, p. 12.
   
      (2)  OL L 284, 2003 10 31, p. 1.
   
      (3)  OL L 198, 1997 7 25, p. 33.
   
      PRIEDAS
      Priedai iš dalies keičiami taip:
      
                  1)
               
               
                  II priedo „Produktų grupė“„Nuotekų technikos produktai pastatų viduje (3/3)“ skyriuje pateikta lentelė pakeičiama šia lentele:
                  
                              „Produktas (-ai)
                           
                           
                              Paskirtis (-ys)
                           
                           
                              Lygis (-iai) arba klasė (-s)
                           
                           
                              Atitikties atestavimo sistema (-os)
                           
                        
                              Surenkamieji ir apžiūros šuliniai
                              Surenkamųjų ir apžiūros šulinių lipynės, kopėčios ir turėklai
                           
                           
                              Naudoti važiuojamoje dalyje, automobilių stovėjimo vietose, asfaltuotuose kelkraščiuose ir pastatų išorėje
                           
                           
                               
                           
                           
                              4 (1)
                              
                           
                        
                              Separatoriai
                           
                           
                              Nuotekoms ir srutoms iš pastatų ir civilinės statybos objektų, įskaitant kelius
                           
                           
                               
                           
                           
                              4 (1)
                              
                           
                        
                              Surenkamųjų šulinių ir vandens nutekamųjų griovių dangčiai
                           
                           
                              Naudoti transporto priemonių ir pėsčiųjų eismo dalyse
                           
                           
                               
                           
                           
                              1 (2)
                              
                           
                        
            
                  2)
               
               
                  Įterpiamas toks III priedas:
                  
                     „III PRIEDAS
                     PRODUKTŲ GRUPĖ
                     Nuotekų technikos produktai pastatų viduje
                     Nuotekų technikos produktai pastatų išorėje
                     Atsparumo ugniai charakteristikų atitikties atestavimo sistemos
                     Toliau nurodytam (-iems) produktui (-ams) ir jų paskirčiai CEN ir Cenelec prašoma atitinkamame (-uose) suderintame (-uose) standarte (-uose) apibrėžti toliau nurodytas atsparumo ugniai charakteristikų atitikties atestavimo sistemas:
                     
                                 Produktas (-ai)
                              
                              
                                 Paskirtis (-ys)
                              
                              
                                 Lygis (-iai) arba klasė (-s) (Atsparumas ugniai)
                              
                              
                                 Atitikties atestavimo sistema (-os)
                              
                           
                                 Grįžtamojo srauto įrenginiai: oro įleidimo sklendės ventiliacijos vamzdynas
                              
                              
                                 Visos paskirtys, kai taikomi reglamentai dėl atsparumo ugniai
                              
                              
                                 A1 (3), A2 (3), B (3), C (3)
                                 
                              
                              
                                 1
                              
                           
                                 Nuotekų siurblinei ir nutekamųjų vandenų pakėlimo įrenginiui skirti rinkiniai
                              
                              
                                  
                              
                              
                                 A1 (4), A2 (4), B (4), C (4), D, E
                              
                              
                                 3
                              
                           
                                 Nuotekų valymo ir vietiniams nuotekų valymo įrenginiams skirti rinkiniai ir elementai – septikai
                              
                              
                                  
                              
                              
                                 (A1 iki E) (5), F
                              
                              
                                 4
                              
                           
                                 Surenkamasis drenažo kanalas
                              
                              
                                  
                              
                              
                                  
                              
                              
                                  
                              
                           
                                 Surenkamieji ir apžiūros šuliniai
                              
                              
                                  
                              
                              
                                  
                              
                              
                                  
                              
                           
                                 Surenkamųjų ir apžiūros šulinių lipynės, kopėčios ir turėklai
                              
                              
                                  
                              
                              
                                  
                              
                              
                                  
                              
                           
                                 Separatoriai
                              
                              
                                  
                              
                              
                                  
                              
                              
                                  
                              
                           
                                 Surenkamųjų šulinių ir vandens nutekamųjų griovių dangčiai
                              
                              
                                  
                              
                              
                                  
                              
                              
                                  
                              
                           
                                 1 sistema: žr. Direktyvos 89/106/EEB III priedo 2 skirsnio i punktą, išskyrus bandinių audito patikrinimą.
                                 3 sistema: žr. Direktyvos 89/106/EEB III priedo 2 skirsnio ii punkto antrąją galimybę.
                                 4 sistema: žr. Direktyvos 89/106/EEB III priedo 2 skirsnio ii punkto trečiąją galimybę.
                              
                           Sistemos specifikacija turėtų būti tokia, kad ji galėtų būti įgyvendinta net tada, kai įvertinti tam tikros charakteristikos nėra būtina, nes bent viena valstybė narė šioms charakteristikoms netaiko jokių teisinių reikalavimų (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais, jei gamintojas nenori skelbti šios produkto charakteristikos vertinimo, jam neturi būti taikomas reikalavimas atlikti jos patikrą.“
                  
               
            
         (1)  4 sistema: žr. Direktyvos 89/106/EEB III priedo 2 skirsnio ii punkto trečiąją galimybę.
      
         (2)  1 sistema: žr. Direktyvos 89/106/EEB III priedo 2 skirsnio i punktą.“
      
         (3)  Produktai (medžiagos), kurių gamybos proceso, kurį galima aiškiai išskirti, metu pagerinama atsparumo ugniai kategorija (pvz., ugnį slopinančių priedų naudojimas arba organinių medžiagų kiekio ribojimas).
      
         (4)  Išnašoje nenurodyti produktai (medžiagos) ().
      
         (5)  Produktai (medžiagos), kurių atsparumas ugniai neturi būti išbandomas (pvz., A1 klasės produktai (medžiagos), remiantis Sprendimu 96/603/EB su pakeitimais).